OMUMENYI w’amateeka abadde mu kibinja eky’omutawaana e Kawempe bamusse anyakula nsawo y’amukazi .
Siraje Musisi abadde akola gwa kuttikula birime n’okubittika ku mmotoka mu katale k’oku kaleerwe wabula aludde ng’abatuuze bamulumiriza okubba mu kibinja ky’abavubuka abamenyi b’amateeka mu bitundu bya kawempe eby'enjawulo nga banyakulira amassimu n’obusawo mu bulipagano bw’ebidduka Mpererwe, Kaleerwe , Bwaise ne Kyebando.
Abamu ku basuubuzi bategeezezza nti abavubuka abattikula ebirime abasinga bakkondo abawedde emirimu baagasseeko nti ku Lwokubiri ku makya Musisi alina omukazi gwe yabadde anyakulako ensawo n’essimu kyokka omukuumi ku madduuka ga Kaleerwe Traders n'amulabuukirira mangu n’amukwata n'amukuba batuuni ezamuviriddeko okuzirika.
Oluvannyuma poliisi y’oku kaleerwe yayitiddwa n’emutwala muddwaliro e Mulago gye yafiriidde mu kiro ekyakeesezza ku Lwokusatu ,
Abatuuze olwawulidde amawulire ng’okufa kwa Musisi ne bagamba nti OYO TUMUWONYE kuba poliisi ezze emukwata mu misango egitali gimu n’emuyimbula .
Huudu Mugalasi akulira eby’okwerinda mu Kibe zooni Musisi mwe yasangiddwa ng’ataawa yategeezezza nti ababbi bangi olumala okubba baddukira mu Kibe zooni nga ku luno kirabika Musisi baamukubye nnyo , yagasseko nti ng’akakiiko ka LC abamaze okulonda abagenda okulwanyisa abamenyi bw’amateeka abanyakula ensawo z’abakazi n’amassimu ne baddukira mu Kib
lug_Latn lug_Latn lug_Latn lug_Latn lug_Latn lug_Latn